9 (αριθμός)

Το 9 (εννέα ή εννιά) είναι ο φυσικός αριθμός που βρίσκεται μετά από το 8 και πριν από το 10. Είναι περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 9 συμβολίζεται ως ΙΧ στο ρωμαϊκό σύστημα αρίθμησης και ως Θ´ ή θ´ στο ελληνικό σύστημα αρίθμησης.

 Το 9 είναι τετραγωνικός αριθμός («τέλειο τετράγωνο»), ο δεύτερος μετά το 4, διότι 9 = 3². Το 9 είναι σύνθετος αριθμός, ο τέταρτος μετά τους 4, 6 και 8, αφού οι φυσικοί διαιρέτες του είναι 1, 3 και 9, δηλαδή έχει έναν επιπλέον φυσικό διαιρέτη, εκτός του 1 και του εαυτού του. Ο επόμενος σύνθετος αριθμός είναι το 10. Το ανάπτυγμα πρώτων παραγόντων του 9 είναι 9 = 3². Το 9 είναι ημιπρώτος αριθμός, διότι αποτελεί γινόμενο δύο πρώτων (3 · 3). Στη γεωμετρία, το εννεάγωνο, είναι πολύγωνο σχήμα.Οι τετραγωνικές ρίζες του 9 είναι οι ακέραιοι ±3. 9! = 9·8·7·6·5·4·3·2 = 362.880. 29 = 9↑↑2 = 99 = 387.420.489 Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 9 αντιστοιχεί στο φθόριο (F). Η ομάδα 9 του περιοδικού πίνακα των χημικών στοιχείων αντιστοιχεί στη δεύτερη στήλη της πρώην VIII ομάδα, δηλαδή την ομάδα του κοβαλτίου (Co). Η μοριακή μάζα 8 (κατά προσέγγιση μονάδας) αντιστοιχεί στα ακόλουθα ηλεκτρικώς ουδέτερα χημικά ειδη: Βηρύλλιο (Be) Δευτεριούχο λίθιο (LiD) Τριτιούχο λίθιο-6 (6LiT). Τριτρίτιο (T3). Το εννεάνιο (C9H20) είναι η απλούστερη οργανική ένωση με εννέα (9) άτομα άνθρακα, σε 35 ισομερή θέσης. Το αντίστοιχο μονοκαρβοξυλικό οξύ με εννέα (9) άτομα άνθρακα είναι το εννεανικό οξύ (ή εννανοϊκό οξύ, C8H17COOH), με εμπειρική ονομασία πελαργονικό οξύ. Η ονομασία αυτή προέρχεται από το φυτό πελαργόνιο, και όχι από τον πελαργό (ζώο), όπως, ίσως, θα υπέθετε κανείς. Η απλούστερη ισοκυκλική οργανική ένωση με εννεαμελή δακτύλιο είναι το κυκλοεννεάνιο, με εννέα (9) άτομα άνθρακα. Η χαρακτηριστική συλλαβή που φανερώνει την ύπαρξη εννέα (9) ατόμων στις ετεροκυκλικές ενώσεις είναι «-ον-». Παραδείγματα οξονάνιο και αζονίνη. Το γνωστότερο εννεαβοράνιο είναι το εννεαβοράνιο(15), και περιέχει εννέα (9) άτομα βορίου. Η απλούστερη ανόργανη ισοκυκλική ένωση με εννεαμελή δακτύλιο θεωρητικά θα ήταν το εννεαβορονάνιο(9) (B9H9), αλλά δεν έχει βρεθεί αναφορά για την ύπαρξή του. Παραδείγματα χημικών ενώσεων με εννέα (9) άτομα ανά μόριο αποτελούν το προπένιο και το κυκλοπροπάνιο, με μοριακό τύπο C3H6. Το Μεσιέ 9 είναι σφαιρωτό σμήνος σε απόσταση περίπου 26.000 ετών φωτός στον αστερισμό Οφιούχος. Εννέα (9) θεωρούνταν ότι ήταν οι πλανήτες του Ηλιακού Συστήματος πριν ο Πλούτωνας ταξινομηθεί στους πλανήτες-νάνους. Στην ελληνική μυθολογία ο «χαλκούς άκμων» που ρίφθηκε από τη Γη έφθασε στον Τάρταρο μετά από 9 ημέρες και 9 νύκτες. Εννέα είναι οι μούσες, θεότητες στην Αρχαία Ελληνική μυθολογία. Εννέα είναι τα ασώματα στην εβραϊκή και στη χριστιανική παράδοση. Εννέα είναι οι κόσμοι στην Σκανδιναβική μυθολογία. Οι αρχαίες εννήρεις (noniremis) είχαν εννέα (9) σειρές κωπηλατών. Διάταξη κωπηλατών 3:3:3 ή 5:4. Η ύπαρξη εννήρων καταγράφηκε από το 315 π.Χ.: Υπήρχαν τρεις (3) εννήρεις στο στόλο του Αντίγονου του Μονόφθαλμου. Επίσης, αναφέρεται η παρουσία εννηρών στο στόλο του Μάρκου Αντωνίου στη Ναυμαχία του Ακτίου, όπως καταγράφηκε από τους Φλόρους και Κάσσιους Ντίο, ενώ ο Πλούταρχος αναφέρει την ύπαρξη μόνο οκτηρών και δεκηρών. Στο Φωνητικό αλφάβητο NATO το 9 ονομάζεται Nine 9 μήνες περίπου διαρκεί η κύηση της γυναίκας.